open-index/open-wikipedia-markdown huggingface dataset:
Sistem Distrik

**Sistem Distrik**, ya iku minangka sistem pemilu kang tuwa dhéwé lan dhedhasar kesatuan géografis, kesatuan gegografis duwé siji wakil ing parlemen. Sistem dhistrik asring dianggo ing sajeroning nagara kang duwé sistem dwi parté, kaya Inggris sarta bekas jajahané (India lan Malaysia) lan Amérika. Nanging, sistem dhistrik uga bisa dilakokaké ing sawijiné satunggal nagara kang nganut sistem multiparté, kaya ing Malaysia. Sistem Distrik alamiah nyurung parté-parté kanggo koalisi.
## Untungé Sistem Distrik
* Amarga ciliké dhistrik, mula wakil kang kapilih bisa dikenal déning warga, gayutané kanthi penduduk dhistrik luwih raket. Wakil mau luwih condhong kanggo merjuangaké kepentingan dhistrik. Wakil iku luwih independen tumrap parténé amarga rakyat luwih bisa milih wakil mau amarga faktor integritas pribadi wakilé. Nanging wakil mau tetep kaiket karo parténé, kaya kanggo kampanye lan liya - liyané.
* Sistem iki luwih condhong ing arah koalisi parté - parté amarga kursi kang direbutké ing siji laladan. Mula ndorong parté ngutamakaké kerjasama tinimbang perbedaan, sak ora - orané arep pemilu, lumantar *stembus record*.
* Fragmentasi parté utawa kecenderungan kanggo minangka parté anyar bisa kabendhung, malah bisa nglakoni penyederhanaan parté kanthi alamiah tanpa dipeksa. Ing Inggris lan Amérikah Sarékat sistem iki nunjang bertahané sistem dwiparté.
* Luwih gampang kanggo parté kanggo mencapai kalungguhan mayoritas ing parlemen, ora perlu dianakaké koalisi parté liya, mula bisa njurung stabilitas nasional.
* Sistem iki luwih sedherhana sarta gampang kanggo dilakoni.
## Kelemahan Sistem Distrik
* Kurang merhatékaké anané parté - parté cilik lan golongan minoritas, yèn golongan iku mlencar ing dhistrik liyané.
* Kurang representatif, parté kang kalah ing sawijiné dhistrik kélangan suara kang njurung.
* Ana kecendherungan wakilé luwih mentingaké laladan laladan pamilihané tinimbang kepentingan nasional.
* Lumrahé kurang èfèktif kanggo masarakat heterogèn.

## Cathetan sikil
Menara TV Kiev

**Menara TV Kiev** punika salah satunggaling menara TV ingkang inggil ingkang wonten ing Kiev, Ukraina. Menara punika kaginakaken kanggé panyiaran radio lan TV. Menara TV Kiev dipunyasa nalika taun 1968 lan kapungkasan taun 1973. Wiwitanipun menara punika dipun-desain kanggé Moskow, nanging pamaréntah Uni Soviet nalika punika kepéngin menara ingkang langkung kokoh. Desain saking menara punika lajeng dipundamel wonten ing Kiev amargi ing Kiev mbetahaken menara pemancar gelombang TV piyambak.
Kastil Hiroshima

right|thumb|250 px|Menara utama Pura Hiroshima lan parit dalam

''''* utawi asring dipunsebut  inggih punika nama sawijining astana ingkang mapan wonten ing kutha Hiroshima, Prefektur Hiroshima, Jepang. Astana Hiroshima punika kapisan dipunyasa nalika taun 1589 lan dados pusat kuasaning daimyo wewengkon han Hiroshima. Bom atom ingkang dhawah wonten ing kutha Hiroshima nalika tanggal 6 Agustus 1945 ngrusak sadaya yasan astana. Astana ingkang sapunika wonten ingkang punika *replika* kabangun nalika taun 1958 lan ginanipun minangka musiyum sajarah Hiroshima periode sadèrèngipun Perang Dunia II. Menara utami ingkang warni ireng kados warna iwak koi utawi paring ing sakiwa tengenipun pura punika kathah iwak koi. Punika ingkang dados alesan bilih Hiroshima kawéntar minangka astana iwak koi. Tim bisbol kebanggaan *Hiroshima Toyo Carp* amargi *carp* wonten Basa Inggris punika ateges *ulam koi'' .

Astana Hiroshima wiwit dipunyasa nalika abad kaping 16 déning Klan Mori. Nanging bibar risak amargi bom atom ing kutha Hiroshima mau, astana punika banjur dipunyasa malih kanthi ngginakaken beton Ferro lan dumugi sapunika taksih tetep dipertahanaken simbol sajarah kutha punika. Wonten ing astana punika boten namung mirsani kaéndahan yasan gedung lan pemandanganipun, nanging ugi mirsani masa nalika astana dipunyasa, banjur risak awit saking bom atom sekuthu, lajeng dipunyasa malih .

## Konstruksi 
Astana Hiroshima punika kabangun ing nginggiling lemah delta ingkang lembek, distribusi bobot témbok watu ingkang kedah rata punika ngginakaken tèhnik mirunggan. Wangunan astana ingkang asli kabangun saking kayu lan kapungkasan kirang langkung taun 1592 utawi taun 1599. Lantai nginggil témbok watu yasan Honmaru ingkang kapérang dados 2 ingkat punika ambrol amargi perbaikan déning Fukushima Masanori. Asiling perbaikan ingkang gagal punika taksih saged dipunpirsani sapunika.

## Wangunan ingkang wonten sapunika 
wonten ing kompleks Astana Hiroshima kapérang dados yasan-yasan kados ta:
* Menara utami
Rèplika menara utami ingkang kadamel saking beton saking njawi katingal kados menara utami ingkang asli. Menara punika kabangun sesambetan kaliyan wontening paméran pemulihan kutha Hiroshima nalika taun 1958. Wangunan punika kapérang dados 5 lantai kanthi dhuwur 26,6 mèter ing sanginggiling watu pondasi kanthi dhuwur12,4 mèter sanginggiling lumah lemah.
* Menara pengawas (Ninomaru Hirayagura, Tamon Yagura, Taiko Yagura) lan pintu gerbang Omotegomon. Sedaya punika kalebet rèplika saking kayu ingkang kapungkasan anggènipun yasa ing taun 1994.
* Kuil Hiroshima Gokokujinja. Kuil Shinto ingkang mapan ing tilas Honmaru lan kathah dipuntekani déning tiyang ingkang ngadani Hatsumode ing wiwitan taun énggal.
* Wangunan sanès kados ta: stasiun TV Chugoku Hoso (RCC) ingkang kalebet pérangan jaringan TV TBS, patung Ikeda Hayato (politisi ingkang wiyos wonten ing Hiroshima ing jaman Meiji), lapangan bola voli lan toya mancur.

## Pranala njawi 
* Sejarah Istana Hiroshima 
*  Situs resmi Istana Hiroshima 

## Cathetan suku
Kedhaton Buckingham

thumb|250px|Kadhaton Buckingham
thumb|250px|Kadhaton Buckingham - London

**Kadhaton Buckingham** utawi wonten ing Basa Inggris punika **Buckingham Palace** punika papan minangka dalemipun Ratu Inggris kanthi resmi ing London. Istana punika papan kanggé kadadosan-kadadosan kanagaran, papan kanggé nyambut dhayoh, lan ugi papan kanggé pariwisata. Asring nalika wayah kabagyan lan ugi nalika nembe dhuka papan punika kanggé pusat kempaling masarakat Britania Raya.
Kadhaton Balmoral

thumb|250px|Kadhaton Balmoral
thumb|250px|KadhatonBalmoral - Sekotlan

**Kadhaton Balmoral** punika griya ageng ingkang mapan wonten ing wewengkon Aberdeenshire, Sekotlan. Griya punika dipunpundhut déning Ratu Victoria.
KadhatonBalmoral dipunlajengaken saking generasi dhateng generasi lajengipun. Istana punika wiyaripun langkung saiking 26.000 hektar. Sapunika KadhatonBalmoral taksih dados dalem kanggé mangsa panas favorit kanggé kulawarga karajan ing Britania Raya.
Kadhaton Windsor

thumb|250 px| Pura Windsor
thumb|250 px| Pura Windsor

**Kadhaton Windsor** punika *astana abad tengahan* lan dalemipun Karajan Britania Raya kanthi resmi ingkang mapan wonten ing Windsor, Berkshire, Inggris. Astana punika kawéntar awit saking *asosiasi* jangka dangu kaliyan kulawarga karajan Inggris lan ugi awit saking arsitèktur ingkang megah. Astana ingkang asli dipunyasa sasampunipun *invansi Norman* déning William *Sang Penakluk*. Nalika masa pamaréntahan Henry I, pura punika dipun-ginakaken kanggé dalem kulawarga Karajan Inggris lan dados pura paling dangu ingkang dipunnggèni ing Éropah.

Arsitèktur kastil ingkang megah punika dipungambaraken déning sejarawan seni Hugh Roberts minangka *Arsitektur luar biyasa ingkang boten ketandingan ing Eopa . Wangunan astana kalebet Kapel St George ingkang dipunyasa nalika abad kaping 15. Langkung saking gangsal atus tiyang ingkang mapan lan nyambut damel ing Windsor saéngga ndadosaken astana kuna ingkang dinggèni paling ageng ing donya.

Ing wiwitanipun, astana punika karancang kanggé nglindungi dominasi Norman saking sakiwa-tengené pinggiraning kutha London. Kajawi punika kanggé ngawasi pérangan strategis ingkang wigati ing Kali Thames. Kanthi bertahap struktur yasan banjur dipun-gantos kanthi bètèng watu.  Bèntèng punika tahan nalika pangepungan ingkang dangu nalika Perang Baron I ing wiwitan abad kaping 13. Henry III banjur yasa astana ingkang mewah ing dalem kastil nalika abad tengahan. Edward III ugi ngembangaken astana dados langkung megah, ingkang pembanungan kala punika dipunwastani dados *proyek yasan ingkang paling awis ing Abad Tengahan ing Inggris''. Nalika ing periode Tudor, Henry VIII lan Elizabeth I ningkataken pangginaan kastil minangka astana resmi karajan lan pusating hiburan diplomatik.

Astana Windsor saged slamet saking periodé ingkang kebak kaliyan gejolak nalika Perang Saudara Inggris. Bèntèng punika kaginakaken minangka markas militèr kanggé wadyabala Parlemen lan kunjara kanggé Charles I. Nalika ing era Restorasi, Charles II nata malih Astana Windsor kanthi pambiyantu saking arsitek Hugh May, nyipta satunggal kompleks yasan megah lan interior Barok ingkang taksih jumeneng dumugi sapunika.

Ing abad kaping 18, George III lan George IV ngrenovasi lan yasa malih yasan astana Charles II kanthi béaya ingkang ageng. Asilipun desain ingkang sapunika dados apartemen nagara kanthi Gaya Rococo, Gotik, lan Barok. Ratu Victoria damel éwah-éwahan alit ing astana kanthi ndadosaken pusat hiburan karajan nalika masa pamaréntahanipun. Astana Windsor kaginakaken kanggé papan berlindung kanggé kulawarga karajan nalika wonten pangeboman Jerman Nazi dhateng London ing Perang Dunia II  lan slamet saking kobongan ageng taun 1992. Sapunika astana punika dados atraksi wisata ingkang kawentar ing Inggris, papan kanggé njamu kunjungan kanagaran, lan papan kanggé liburan ingkang dipunremeni déning Ratu.

## Pranala njawi 
* Windsor Castle, Official website of the British monarchy
* Windsor Castle, The Royal Collection - Visitor Information

## Réferènsi
Spermatozoid

Sepermatozoid utawa Spermatozoa utawa Sel sperma utawa mani ya iku sèl saka sistem reprodusi wong lanang. Istilah sepermatozoid asalé saka basa Yunani kang tegesé bibit mahluk hidup. sèl seprma bakal membuahi ovum kanggo mbentuk zigot. Zigot ya iku salah sijiné sèl kanti kromosom lengkap kang bakal dadi embrio. 
Sel seperma manungsa ya iku sèl sistem reproduksi utama saka wong lanang. Sel seperma duwé jinis kelamin lanang uatawa wédok. sèl seperma manungsa kasusun kaya déné ndas kang ukurane 5&nbsp;µm x 3&nbsp;µm lan buntut dawane 50&nbsp;µm. Sel seperma pertama kaline diteliti déning murid saka Antonie van Leeuwenhoek ing taun 1677.

Ing wong lanang diwasa normal, prose spermatogenesis berlangsung seumur usripe, sanajan kuwalitas lan kuantitase selot midun kanti tambahe umur. Mangka saka iku, disaranake supaya njaga keséhatan kalebu keséhatan sperma kanti mangan woh-wohan sarrta panganan kang ngandut gisi.

Ing wong lanang diwasa normal, prose spermatogenesis berlangsung seumur usripe, sanajan kuwalitas lan kuantitase selot midun kanti tambahe umur. Mangka saka iku, disaranake supaya njaga keséhatan kalebu keséhatan sperma kanti mangan woh-wohan sarrta panganan kang ngandut gisi.
## Cathetan sikil
Menara London

**Yang Mulia Pura lan Benteng Karajan**, utawi kawéntar kanthi nama **Menara London** inggih punika kastil ingkang ngemu aji sajarah ingkang mapan wonten ing pusat kutha London, Inggris wonten ing pinggiring Sungai Thames. Kastil punika wonten ing kawasan **London Borough of Tower Hamlets** lan kapisah saking ujung wétan kutha London déning ruang ingkang kabikak lan kawéntar kanthi nama Bukit Menara.

Kastil punika dipunyasa nalika taun 1066 dados péranganing *Penaklukan Normandia* wonten Inggris. Menara punika kalebet péranganing sajarah panaklukan tiyang Normandia, satunggaling wewengkon ing Perancis sisih lor ingkang winatesan kaliyan Selat Inggris. Nalika Duke William saking Normandia nyerang Inggris nalika taun 1066, aksi pisanan sasampunipun ndarat punika yasa kastil utawi menara. sasampunipun penobatanipun ing Westminster Abbey ing dinten natal 1066, Duke William lajeng paring perintah damel astana ing London .

Wonten ing taun 1078 Menara London rampun dipunyasa. Menara utawi kastil ingkang yuswanipun sapunika sampun langkung saking 900 taun punika dados simbol *penindasan*. Amargi menara punika dipun-ginakaken kanggé kunjara awit saking taun 1100. Periode puncak kastil minangka kunjara kapungkasan punika nalika abad kaping 16 lan 17. salah satunggal tokoh ingkang naté dipunpenjara ing papan punika Elizabeth I sadèrèngipun dados ratu .

## Cariyos ing Menara London 
Kisah ingkang paling kawéntar wonten ing Inggris punika pamenggalan Ratu Anne Boleyn (ratu Inggris 1507 - 1536). Anne Boleyn punika garwa kaping kalih Raja Henry VIII. Raja Henry VIII lajeng megat ingkang garwa Katherine of Aragon, pecah kaliyan Roma lajeng *dikucilke* amargi tresna marang Anne. Nanging banjur tresnanipun pindah dhateng Jane Seymour. Awit saking punika Anne dituding selingkuh kaliyan kerabatipun George Boleyn, Lord rochford. Raja lajeng damel putusan bilih mantan garwa lan Ratu Inggris punika diparingi ukuman mati lajeng dipunpenggal sirahipun nalika 19 Mèi 1536 .

## Cathetan suku
Speaker

thumb|250px|Speaker
Lumrahé pangertènan **speaker** ya iku prangkat èlèktronok kang digawé saka logam kang duwé membran, kumparan sarta magnèt minangka pérangan kang nglengkapi antarané siji lan liyané. Tanpa anané membaram, speaker ora bakal bisa ngetokaké suwara.
Fungsi speaker kanthi sekabèhane ya iku ngubah gelombang listrik dadi prangkat penguat audio dadi gelombang suwara utawa getaran. Prose pangubahan gelombang elektromagnet dadi gelombang suwara mau bisa kadadéan amarga ilèn listrik saka penguat audio dialirake marang kumparan lan kena prabawa gaya magnet ing speaker, Jumbuh karo kuwat lan orane arus listrik kang ditampa, mangka getaran kang dihaselake ing membran bakal meloni lan dadi gelombang suwara kang bisa dirungokake.

Ing lumrahé jinis speaker ana telu warna, andhedhasar dhuwur endeke suwara kang dikaselake. Speaker kanti suwra nada endek racaké ingaran woofer, speaker kang ngasilaké suwara vokal utawa nada tengah ingaran midrange, anata speaker kanti suwara nada dhuwur ingaran twitter.

## Sajarah Speaker Aktif
Alexander Graham Bell mtenake loudspeaker elektrik kang pertamakaline ing taun 1876 kang dipasang ing telepon duwée. Ernst Siemens ndandani ing taun 1877. Nikola Tesla nyatakake yèn dhèwèké nggawe prangkat kang padha ing taun 1881 nanging ora éntuk hak paten. Kasunyata sakwene iki Thomas Edison wis ngabarake yèn ing Inggris mematenake salah sijiné sistem kang migunakaké kompresor angin minangka mekanisme kanggo *cylinder phonograps* awalan, nanging dhèwèké ahire migunakaké logam kang disurung déning selaput kang nempel ing stylus. 
Ing taun 1898, Horace Short ngumumake salha sijiné design speaker kang migunakaké kopresor angin kang banjur didol marang CharlesParsons. Bnjur olèh pira-pira tambahan hak paten ing Inggris sadurungé taun 1910. Pirang-pirang perusahaan, kalebu *Victor Talking Machine Companyand Pathe* nggawe records players kang migunakaké *compressed airloudspeaker*. Nanging, désain iki kurang *signifikan* amarga endeke kuwalitas suwara.
## Cthetan Sikil
James Milner

**James Philip Milner** () ya iku salah sijining juru main bal-balan profésional sing main minangka glandhang kanggo klub Brighton & Hove Albion ing Liga Primer Inggris lan .

Milner miwiti karir ing akademi Leeds United. Panjenengané naté main kanggo Leeds United, Swindon Town, Newcastle United, lan Aston Villa sadurungé gabung karo Manchester City ing wulan Agustus 2010.

## Karir klub 
### Leeds United 
Panjenengané main sing kapisan kanggo Leeds United nalika tanggal 10 November 2002 nalika nglawan West Ham United. Penampilané iki nggawé panjenengané minangka salah siji juru main paling enom sing main ing Liga Primer Inggris umur 16 taun 309 dina.

### Newcastle United 
Ing wulan Juli 2004, Milner gabung karo Newcastle United lan nglakoni debut tanggal 18 Agustus 2004.
Milner naté disilihake ing klub Aston Villa nalika mangsa 2005-2006 lan bali ing Newcastle United nalika mangsa 2006-2007

### Aston Villa 
Tanggal 29 Agustus 2008, Milner gabung karo Aston Villa lan nglakoni debut tanggal 31 Agustus 2008. Permainané sing apik nggawé panjenengané langsung dadi juru main kunci ing Aston Villa, panjenengané uga karan-sebut minangka glandhang mangsa ngarep timnas Inggris.

### Manchester City 
Nalika tanggal 17 Agustus 2010, Aston Villa lan Manchester City sepakat kanggo transfer pindahé Milner. Biaya transfer dilaporaké sakiwa-tengené £26&nbsp;yuta, ==

### Manchester City 
* Juara Piala FA 2011
* Juara Liga Primèr Inggris 2012 lan 2014
* Juara *Community Shield* 2013
* Juara Piala Liga Inggris 2014

### Liverpool 
* Juara Liga Champions 2019
* Juara Piala Super Eropa 2019
* Juara Piala Donya Antarklub FIFA 2019
* Juara Liga Primèr Inggris 2020

## Réferènsi 
## Pranala njaba 
* 
* Profil di situs Premier League 
*
Audrey Tautou

**Audrey Justine Tautou** (lair 1976) ya iku aktris filem Perancis, kondhang amarga karakter ing filem kang menangke pangaji Film 2001 Le Fabuleux Destin d'Amélie Poulain, Sophie Neveu ing filem thriller 2006 Da Vinci Code, Irène in Priceless (2006) lan Coco Chanel ing Coco avant Chanel. Audrey menangke Panghargan César Award kanggo *Most Promising Actress Beauty* ing Venus Institute (1999). Tautou lair ing Beaumont, ing *département Puy-de-Dôme of Auvergne*, lan gedhé ing Montluçon ing laladan Allier. Bapak saka Tautou ya iku *ahli bedhah mulut* lan ibu Tautou ya iku dadi guru. Tautou sekolah akting ing *Florent Cours*

## Karir
Ing taun 1998, Tautou mèlu ing kompetisi kang disponsori Canal kang mau *Jeunes Premiers* *(The Young Debut)* lan menangke kategori *Aktris Muda Terbaik* ing *9th Béziers Festival of Young Actors*. Tonie Marshall mènèhi Tautou ing filem Beauty César lan menang *Venus Institute (1999, alias Venus beauté (institut))*. Ing taun 2000, Tautou menagake *Prix Suzanne Bianchetti* dadi aktris enom filem kang paling mumpuni ing nagarané.

Taun 2001, Tautou miwiti kondhang ing Internasional amarga duwé peran dadi pemimpin èksèntrik ing filem komedi romantis Le Fabuleux Destin d'Amélie Poulain (Amélie). Ing sasi Juni 2004, Tautou diundang kanggo lumebu gabung ing Akademi Seni Gerak Picture dan Ilmu Pengetahuan (AMPAS).

Ing taun 2005, Tautou miwiti mudhun ing Hollywood, main bareng Tom Hanks, ing versi filem saka novèl Dan Brown, The Da Vinci Code, kang disutradarai Ron Howard lan dirilis ing Mèi 2006. Tautou uga main karo Gad Elmaleh ing Pierre Salvadori's Hors de prix (Priceless), dirilis ing 13 Dhésèmber 2006. Film- filem iku disetarake karo filem Breakfast at Tiffany.

Tautou main bareng Guillaume Canet ing Claude Berri's Ensemble, ''c'est tout'' ing taun 2007, adhaptasi saka novèl eponymous déning Anna Gavalda.

Audrey Tautou dadi modhèl ing video "I Love Your Smile", tembang déning penyanyi-panulis tembang Inggris Charlie Winston.

## Filmography 
## Pranala njaba 
* Audrey Tautou
* Les Gens Du Cinema: Audrey Tautou
Gunung Mekongga

thumb|Gunung Mekongga ing Sulawesi Tenggara
**Gunung Mekongga** inggih punika salah satunggaling gunung ing kawasan pagunungan Mekongga ingkang mbujur dawa ing sisih lor laladan Kabupatèn Kolaka Provinsi Sulawesi Tenggara, Indonésia. Wonten ing pagunungan Mekongga punika, Gunung Mekongga inggih kalebet gunung ingkang paling inggil ing antawisipun gunung-gunung sanèsipun..

Gunung Mekongga ingkang gadhah dhuwur 2.620 mèter saking nginggil toya laut punika, mapan wonten ing Kacamatan Ranteangin, Kabupatèn Kolaka, Provinsi Sulawesi Tenggara, Indonésia. Miturut warga masarakat sakiteripun, tembung Gunung Mekongga tegesipun gunung papan matinipun satunggaling garudha utawi garuda raksasa ingkang dipunpejahi dning pemudha namanipun Tasahea.

## Kaanan Fisik 
Gunung Mekongga ingkang kalabet ing wewengkon pagunungan Mekongga punika kalebet pagunungan Karst ingkang ngewrat kathah potensi alam saha kaendahan ingkang saé sanget. Miturut cathatan geografisipun, wewengkon pagunungan punika maujud saking atol ingkang kaangkat ing sekiter atusan taun rumiyin. Prosès punika ingkang salajengipun dadosaken medalipun kawasan karst dataran inggil ingkang éndah punika. Fenomena kados makaten ingkang salajengipun paring papan kanggé flora saha fauna khas dados biota endemic ingkang namung wonten ing papan punika, ing antawisipun inggih Anoa dataran inggil ingkang dados kéwan endemic ing Sulawesi, Rangkong inggih punika salah satunggaling jinis manuk endemic Sulawesi, Tarsius, saha flora-flora ingkang éndah, sapérangan ageng jinis kembang anggrek ugi sagedipun panggihaken ing jalur dhaki punika, kados ta anggrek tanah Sorumeh kanthi manéka warna wernanipun ingkang dados titikan ingkang khas wilayan Sulawesi Tenggara, saha anggrek ingkang nemplek ing wit-witan.

## Jalur Dhaki 
Saking Makasar saged dugi ing Kendari lajeng nerasaken mlampah dhateng kutha kabupatèn Kolaka medal jalur dharat ngantos désa ingkang kaping pungkasan utawi base camp ingkang dados titik wiwitanipun anggènipun ndhaki. Désa Pungkasan punika inggih Désa Tinukari ingkang mapan wonten ing sisih kilèn radi kidul Kota Kendari tebihipun kirang langkung 300&nbsp;km. Désa Tinukari punika dipundadosaken papan tilaripun suku Tolaki Mekongga. Saking désa punka lajeng kedah mlampah liwat margi setapak ing kebon coklat. Ing sadangunipun margi badhé kapanggih kali Aala Mosembo saha Aala Tinukati minangka camp 1. Wekdal ingkang dipunbetahaken dhateng camp 1 punika namung kirang langkung 2,5 jam.
## Uga delengen 
* Pratélan gunung ing Indonésia

## Cathetan suku
Siti Hardijanti Rukmana

**Siti Hardijanti Rukmana**, utawa kang asring diundang **Mbak Tutut** () iku putri pisananan saka Présidhèn kaloro Républik Indonésia (RI), Soeharto. Mbak Tutut lair tanggal 23 Januari, kang bareng karo tanggap warsané Présidhèn RI kaping papat, Megawati Soekarnoputri, kang uga putrine Présidhèn RI pertama, Soekarno.

Mbak Tutut iku lulusan saka SMA I Budi Utomo, Jakarta. Banjur nerusaké kuliah ing Universitas Trisakti, Jakarta.

## Kulawarga 
Mbak Tutut dhaup karo Indra Rukmana lan duwé anak telu, ya iku Dandy Nugroho Hendro Maryanto (Dandy), Danty Indriastuti Purnamasari (Danty), lan Danny Bimo Hendro Utomo (Danny).

## Karier 
Nalika taun 1980-an, Mbak Tutut dadi wong kang nggagas pisanan anané Kirab Remaja kang ngrembakakaké rasa tresna ing para remaja. Mbak Tutut uga tau dadi Mantri Sosial nalika Kabinet Pembangunan VII, yaiku kabinèt nalika papréntahan Soeharto kang pungkasan. Mbak Tutut uga nate dadi calon présidhèn lan juru kampanye Parté Karya Peduli Bangsa kang mèlu ing Pemilu 2004. Parte iki disengkuyung déning mantan pejabat-pejabat Orde Baru kang raket karo Soeharto, kaya Jénderal (Purn.) R. Hartono.
Organisasi:
* Parte Karya Peduli Bangsa (PKPB)
* Ketuwa HIPSI (Himpunan Pekerja Sosial Indonésia)
* Ketuwa Umum PRSSNI (Persatuan Radio Siaran Swasta Nasional lndonesia)
* Ketuwa Umum PDDI (Perhimpunan Donor Darah Indonésia)
* Presidhèn FIODS (International Federation Blood Donor Organization)
* Ketuwa Yayasan Tiara Indah (Bhakti Nusantara Indah)
* Ketuwa Yayasan Tiara Indonésia (Kreativitas Pemuda dan Remaja Indonésia)
* Bendhahara Yayasan Dana Gotong Royong Kemanusiaan
* Ketuwa Yayasan KARANA
* Mantri Sosial Kabinet Pembangunan VII (14 Maret 1998-21 Mèi 1998)

## Kasus 
Tanggal 3 Fèbruari 2010 Mbak Tutut nggugat MNC ngenani kepemilikan.

Namun 23 Agustus 2010 Mbak Tutut kalah ing pengadilan atas TUN dijabut.

Tanggal 20 Oktober 2010 Mbak Tutut ngaincim pidana golongan MNC amarga jeneng perusahaan malih.

Tanggal 14 April 2011 Mbak Tutut menangaké gugatan ing PN Jakarta Pusat marang golongan MNC amarga jeneng perusahaan sing ganti.

## Réferènsi
Kolo Touré

**Kolo Habib Touré** () ya iku juru main bal-balan profésional sing kebangsaané Pasisir Gading sing main minangka bèg tengah kanggo Manchester City ing Liga Primer Inggris lan .

## Karir 
### Klub 
Touré miwiti karir ing ASEC Mimosas. Panjenengané uga naté main kanggo Arsenal sadurungé gabung karo Manchester City. Touré minangka Mas kandung saka Yaya Touré, sing uga kanca siji tim ing Manchester City F.C..

### Tim nasional 
Touré wes main kanggo Pasisir Gading wiwit taun 2000. Debuté ya iku wulan April 2000 nglawan Rwanda. Panjenengané main ing kabèh limang tetandhingan kanggo Pasisir Gading nalika dadi runner-up ing Piala Afrika ing nagara Mesir nalika wulan Januari 2006.

Panjenengané wes kasil nembus skuad 23 juru main sing dijeluk déning pelatih Henri Michel ing Piala Donya FIFA 2006 lan kapisan metu ing tanggal 11 Juni 2006, nalika Pasisir Gading kalah 2-1 saka Argentina.

Panjenengané wes nyetak telung gol kanggo Pasisir Gading saka 78 main, rong sundulan nglawan Gabon lan Tajikistan, lan siji nglawan Jepang, salah siji tendangan 20 yard sing mabur banter ing njero gawang.

Toure main kanggo Pasisir Gading ing Piala Donya 2010 ing Afrika Selatan lan dadi kapten ing tetandhingan kapisan tim vs Portugal amarga Didier Drogba cedera, sing nggawé striker Chelsea iku dibangkucadangké.

## Réferènsi 
## Pranala njaba 
* 
* Profil di situs web Liga Utama Inggris
Gervais Yao Kouassi

**Gervais Yao Kouassi** utawa dikenal uga minangka **Gervinho** () ya ikung juru main bal-balan profésional sing asalé saka Pasisir Gading sing posisiné minangka glandhang sayap. Wektu iki, panjenengané main ing klub Arsenal ing Liga Primer Inggris. Panjenengané uga main kanggo .

Gervinho miwiti karir ing akademi bal-balan Mimosas sasuwené limang taun. Ing papan iku panjenengané dijenengi jejuluk khas Brasil "Gervinho", sing dijupuk saka jeneng ngarepé. Panjenengané salanjuté main sasuwené 2 taun wiwit 2005 bareng Beveren, sadurungé pindah ing taun 2007 ing Le Mans, lan 2 taun salanjuté gabung karo Lille, lan wektu iki gabung karo Arsenal. Gervinho main kanggo timnas Pasisir Gading wiwit wulan November 2007. Panjenengané dadi kapten timnas Pasisir Gading sing main ing Olimpiade Beijing 2008. Gervinho main ing debut liga nalika main imbang (0-0) ing kandang Newcastle United. Ing tetandhingan mau, panjenengané éntuk kartu abang sawisé gelut karo Joey Barton. Sawisé diukum larangan main 3 tetandhingan liga amarga insiden mau, Gervinho main manèh lan nyetak gol liga sing kapisan nalika kalah ing tandang 3-4 saka Blackburn Rovers, tanggal 17 September 2011.

### Internasional 
Gervinho wés main ping 28 lan nyetak 7 gol kanggo  wiwit lekas karir internasionalé ing taun 2007. Panjenengané kalebu ing skuat Pasisir Gading nalika Piala Donya FIFA 2010.

## Prestasi
### Klub 
;Lille
* Ligue 1: 2010–11
* Coupe de France: 2011

## Réferènsi 
## Pranala njaba 
*
Mikèl Artéta

**Mikel Arteta Amatriain** () ya iku salah sijining juru main bal-balan kang nduwé kebangsaan Spanyol kang saiki main kanggo klub Arsenal.

## Karir 
Arteta sadurung naté main ing klub Barcelona B, PSG, Rangers, lan Real Sociedad.

;Arsenal
Arteta gabung karo klub Arsenal F.C. tanggal 31 Agustus kanthi biaya transfer sakiwa-tengené £10 yuta ing 31 Agustus 2011.

## Prestasi 
### Klub 
;Paris Saint-Germain
*Piala Intertoto UEFA: 2001

;Rangers
*Liga Primer Sekotlan: 2002–03
*Piala Sekotlan: 2002–03
*Piala Liga Sekotlan: 2002–03

### Internasional 
;Spanyol
*Kejuaraan Bal-balan UEFA U16: 1999
*UEFA-CAF Meridian Cup: 1999

### Individu 
*Pemain Paling Apik Taunan Everton F.C.: 2005–06, 2006–07
*Pemain Paling Apik Taunan Everton F.C. pilihan Pemain: 2005–06
*Glandhang Paling Apik Taunan déning Sky Sports: 2006–07
*Pemain Paling Apik Taunan déning North West: 2006–07

## Rujukan 
## Pranala njaba 
* Mikel Arteta MySpace
* Profile  at evertonfc.com
* Profile at Yahoo! Sports
* Profile  at 4thegame.com
* Photos and stats at sporting-heroes.net
Gunung Marapi

**Gunung Marapi** (ugi misuwur kanthi nama **Merapi** utawi **Berapi**) inggih punika salah satunggaling jinis gunung geni ingkang dumunung ing provinsi Sumatera Barat, Indonésia. Gunung Marapi kalebet gunung ingkang paling aktip ing[ Sumatra. Miterat cathetan administratifipun, Gunung Marapi kalebet ing laladan Kabupatèn Agam. Gunung Marapi ugi saged dipuntingali saking kutha Bukittinggi, kutha Padangpanjang lan kabupatèn Tanah Datar. Dhuwuripun Gunung Merapi inggih kirang langkung 2.891 mèter saking nginggil laut. Gunung Marapi sampun naté njeblug langkung saking ping 50 wiwit pungkasan abad 18.

## Daya Tarik 
Saking kathah gunung ingkang mapan wonten ing Sumatra Barat, Gunung Marapi kalebet dados objek wisata ingkang kathah piyambak dipuntuweni déning para wisatawan. Ing Gunung Marapi sampun wonten jalur tetep kanggé para pendaki saéngga nggampilaken para pendaki nalika badhé ndhaki gunung Marapi punika. Ing sakitering Gunung Marapi punika kathah dipuntandur kembang edelwis ingkang sami mekrok ing pèrèng gunung. Kembang edelwis punika ingkang saged nambah kaendahaning sesawangan GUnung Marapi. Saking pucuk gunung Marapi ugi saged dipuntingali dano Singkarak nalika kahananipun saé.

## Jalur Dhaki 
Gunung Marapi ingkang papanipun mapan wonten ing kalih kabupatèn ing Sumatra Barat punika, inggih bilih sapérangan maan wonten ing Kabupatèn Agam lan sapérangan malih mapan ing Kabupatèn Tanah Datar punika gampil dipundhaki amargi papanipun ingkang boten tebih saking kitha Bukittinggi saha kitha Padang Panjang. Saking Padang utawi saking BAndara Ketaping tumuju dhateng Gunung Marapi mbetahaken wekdal kirang langkung 2 jam supados saged dhateng lokasinipun. Déné manawi budhal saking Bukittinggi mbetahaken wekdal kirang langkung 30 menit.
Transportasi dhateng Gunung Marapi punika saged medal jalur dharat, saged ngginakaken angkudan umum utawi travel. Gunung Merapi punika papanipun sisihan kaliyan Gunung Singgalang. Déné kaendahaning Gunung Singgalang kanthi wontenipun tlaga ing nginggil gunung ingkang dados daya tarikipun gunung singgalang piyambak.
Sasanesipun medal Bukittinggi, jalur dhaki dhateng Gunung Marapi punika ugi saged medal Nagari Koto Baru ing Kabupatèn Tanah Datar. Manawi ndhaki liwat jalur punika saged dipuntingali ugi endahing perkebunan janganan mliginipun wortel. Saking Nagari Koto Baru saged nitih angkudan umum tumuju dhateng Nagari Pandai Sikek, lajeng dipunterasaken nitih ojek kirang langkung 15 menit sampun dugi ing gerban kawasan dhaki. Lan anggènipun ndhaki boten pareng nalika udan napa ing mangsa ingkang kirang saé amargi wonten larangan saking masarakatipun.

## Uga delengen 
* Pratélan gunung ing Indonésia
* Pratélan gunung geni ing Indonésia

## Cathetan suku
Gunung Panderman

thumb|Gunung Panderman
**Gunung Panderman** inggih punika salah satunggaling gunung ingkang dumunung ing Kota Batu, Jawa Wétan, Indonésia, kanthi pucukipun mapan ing Basundara, ingkang dhuwuripun 2.000 mèter dpl.
## Kaanan Gunung 
Gunung Panderman ingkang mapan wonten ing Kota Batu, Malang punika inggih kalebet laladan potensial wisata ingkang mapan wonten ing dhuwur 1.300 – 1800 m sak nginggiling toya laut. Ingkang dadosaken gunung Panderman punika potensial dados papan wisata inggih amargi kaanan lingkunganipun ingkang asri, kepénak, saha gadhah sesawangan ingkang éndah. Kajawi punika, GUnung Panderman ugi gadhah fungsi ekologis ing antawisipun kanggé fungsi perlindungan, pelestaraian alam, saha minangka sumbering toya ing laladan Malang.
Ing awal era reformasii, ing Gunung Panderman ngalami rusak ingkang radi awrat amargi obahan vandalis perusak hutan saha eksploitasi tanpa wates ingkang njalari sistem ékologi saha sumber toya ingkang wonten radi keganggu.

## Daya Tarik 
Saking pucukipun Gunung Panderman saged dipuntingali kutha Batu saha kutha Malang ingkang mapan wonten ing ngadhapipun, ingkang katingal éndah sanget kanthi wontenipun lampu-lampu ingkang kemerlip ingkang nambah endahing dalu ing pucukipun Paderman. Ing Gunung Panderman hawanipun asrep sanget, kaping lipet 3 tinimbang kutha Malang. Sak dangunipun mlampah dhateng pucuk gunung saged dipuntingali kebon sayur para wong tani saha wit pinus ingkang taksih ijem. Ing salebeting alas ugi kathah kethèk-kethèk ingkang nakal.

## Jalur Dhaki 
Panderman sajatosipun namung awujud bukit alit ing Kota Baru, nanging radi nantang kanggé para pendaki ingkang taksih awal. Wonten kalih jalur dhaki manawi badhé dhateng Gunung Panderman punika. Ingkang sapisan, inggih punika jalur umum ingkang kathah dipunmangertosi déning masarakat wiyar, inggih punika medal Dukuh Toyomerto, Désa Pesanggrahan. Déné, jalur ingkang kaping kalih inggih punika saged dpun wastani sanès jalur umum amargi dèrèng kathah ingkang mangertosi rute punika lan panci boten wonten fasilitas-fasilitan kados ta papan parkir saha toya resik kanggé para pendaki. Jalur punika asring dipunanggep "Short Cut" dhateng pucuk gunung lan kathah dipunremeni déning para pendaki pecinta alam. Para anggota pecinta alam Kota Batu asring nyebat jalur punika jalur "Curah Banteng" amargi jalur punika cekap nantang ing sapérangan tanjakanipun ingkang gadhak drajat miring saged dumugi 90 drajat lan namung saged dipunlangkungi kanthi menek.
Dipun betahaken wekdal udakawis 3 jam kanggé ndhaki pucukipun gunung Panderman saking Kota Batu.
Pos sapisan ing jalur dhaki nalika badhé tumuju dhateng Gunung Panderman inggih ing kawasan Latar Amba, ingkan punika asring dipundadosaken papan kanggé bumi perkemahan. Pos ingkang kaping kalih inggih punika kawasan Watu Gede. Dipun sebat watu gedhé amargi ing pos punika wonten watu ageng ingkang minangka simbol papan punika.
## Uga delengen 
* Pratélan gunung ing Indonésia

## Cathetan suku
Holografi

thumb|240px|**Hologram**, kasil saking *teknik holografi*
**Holografi** inggih punika teknik ingkang saged njalari sinar saking satunggaling piranti saged nyebar, dipunrekam, lajeng dipunkonstruksi saéngga *objekipun* ketingalipun wonten ing panggénan ingkang *relatif* sami kaliyan *médhia* rekaman ingkang dipunrekam. Gambar saged éwah miturut panggénan kaliyan *orientasi* saking éwahipun sistem paningal wonten ing cara ingkang sami kados nalikanipun *objek* mau taksih wonten, saéngga gambar ingkang dipunrekam bakal jumedhul kanthi wangun *tiga dhimènsi (3D)*, ingkang padatanipun dipunwastani **hologram**. Hologram tradhisional taksih ngginakaken prosès kimia ingkang njlimet. Kanthi punika Dennis Gabor saged ngripta *teknik* énggal inggih punika *teknik holografi*. Hologram inggih punika gambar fotografi 3D kaliyan gadhah pawujudan ingkang langkung jero.. Tegesipun kanggé nyiptakaken médhia panyimpen data mawi kapasitas ingkang lagkung ageng. Media-médhia panyimpen ingkang ngadhopsi prinsip=prinsip golografis dipunwastani *holographic memory*.

Dhasaripun, tèknologi *holographic memory* ngginakaken cahya kanggé nyimpen lan maos malih data utawi informasi. Sinar Laser (cekakan saking *Light Amplification by Stimulated Emission of Radiation*) ingkangg ngadhahi sipat monokromatik lan koheren dipunlewataken ing satunggaling pirantos ingkang dipunwastani ‘beam splitter’. Splitter punika mecah sinar LASER dados kalih, ingkang sapisan dipunwastani sinar sinyal utwai sinar ancas, déné ingkang kaping kalih dipunwastani sinar acuan. Dipunwastani sinar sinyal amargi sinar punika mbeta kodhe informasi utawi objek ingkang badhé dipunsimpen. Dipunwastani sinar acuan amargi minangka sinar ingkang dipunrancang miturut kekajenganipun, saéngga gampil lan prasaja kanggé dipunréprodhuksi amargi dipun-ginakaken minangka referensi.

Salah satunggaling tuladha saking *holographic memory* inggih punika kepingan holografis. Para panaliti saweg nyobi ngrembakakaken kepingan (CD) ingkang gadhah momotan panyimpenan holografis, saéngga saged nyimpen informasi mawi ukuran terabit. Prekawis punika dipunjalari ngepak data dados langkung mapat tinimbang tèknologi optis konvensional kados ta ingkang dipun-ginakaken ing DVD lan Blu-Ray ingkang satunggal keping cakram optis mawi kandel 1,5&nbsp;mm saged nyimpen data 200 GB.

*Holographic memory* gadhah sawatawis kaluwihan tinimbang médhia panyimpen sanèsipun, inggih punika:
* *Holographic memory* saged nyimpen data 2 dhimènsi, 3 dhimènsi, lan ugi data digital.
* Kapasitas penyimpanan data langkung ageng, saged ngantos ping 27 langkung ageng saking kapasitas DVD ingkang dipun-ginakaken sapunika.
* Prosès maos data langkung rikat, inggih punika 25 tikel langkung rikat tinimbang DVD.

## Pranala njawi 
* Pengertian dan jinis-jinis benda optik
* http://www2.ph.ed.ac.uk/~wjh/teaching/mo/slides/holo-interferometry/holo-inter.pdf
* Beam splitter
* Finger print scanner
* Hologram film
* laser pointer holografi

## Cathetan suku
Rakai Pikatan

thumb|Rakai Pikatan

**Sri Maharaja Rakai Pikatan Mpu Manuku** inggih punika raja ingkang angka enem Karajan Medhang *periode Jawa Tengah* (utawi asring dipunsebat Karajan Mataram Kuna) ingkang jumeneng nata antawis taun 840-an – 856.

## Nama Asli lan Gelar 
Rakai Pikatan kalebet wonten ing pratèlan para raja vèrsi Prasasti Mantyasih. Nama aslinipun miturut Prasasti Argapura inggih punika “Mpu Manuku”. Wonten ing Prasasti Munduan taun 807 dipunmangertosi Mpu Manuku njabat dados Rakai Patapan. Lajeng wonten ing Prasasti Kayumwungan taun 824 kalungguhan Rakai Patapan dipuncepeng déning Mpu Palar. Dipunduga nalika punika Mpu Manuku sampun dados Rakai Pikatan.

Miturut prasasti Wantil, Mpu Manuku yasa kutha krajan énggal ing désa Mamrati saéngga piyambakipun jejuluk Rakai Mamrati. Istananipun ugi kanthi nama Mamratipura, minangka gantosipun Mataram.

Prmodawardhani inggih punika putrinipun Samaratungga ingkang namanipun kacathet wonten ing prasasti Kayumwungan taun 824. Nalika punika ingkang dados Rakai Patapan inggih Mpu Palar, déné nama Mpu Manuku boten dipunsebutaken.

Téori punika dipunbantah déning Slamet Mujana amargi miturut prasasti Gondosuli, Mpu Palar minangka pendhatang saking Pulo Sumatra saha sadaya putranipun èstri. Déné, Mpu Manuku sampun langkung rumiyin lenggah dados Rakai Palar. Kemungkinan manawi Mpu Manuku minangka putra Mpu Palar langkung alit.
Selir ingkang nama Rakai Watan Mpu Tamer punika minangka simbah saking garwa Dyah Balitung, inggih punika ratu ingkang damel Prasasti Mantyasih (907).

## Kapustakaan 
* Marwati Poesponegoro & Nugroho Notosusanto. 1990. *Sajarah Nasional Indonesia Jilid II*. Jakarta: Balai Pustaka
* Slamet Muljana. 2006. *Sriwijaya* (terbitan ulang 1960). Yogyakarta: LKIS

## Cathetan suku
Bukit Takuruang

**Bukit Takuruang** utawi ingkang kawastanan ugi **Tebing Takuruang** punika satunggaling bukit ingkang mapan wonten Ngarai Sianok, kutha Bukittinggi, Sumatra Kulon. Bukit punika mapan wonten tengahing sawah saéngga dipunparingi nama **Bukit Takuruang**. Awit saking manawi dipunterjemahaken saking Basa Minang dhateng Basa Indonesia punika tegesipun *bukit yang terkurung*. Wonten ing sakiwa tengenipun bukit punika wonten kali ingkang boten pati deres.
Modhèl Pasinaon

**Modhèl Pasinaon** ya iku salah sawijiné parencana utawa salah sawijiné pola sing digunakaké dadi pedoman ing sajeroning ngrecanakaké pasinaon ing kelas utawa pasinaon ing sajeroning tutorial lan kanggo namtukaké perangkat - perangkat pasinaon kalebu ing sajeroning buku - buku, filem, komputer, kurikulum, lan liya - liyané.

## Cathetan sikil
Rakai Watuhumalang

thumb|Rakai Watuhumalang

**Sri Maharaja Rakai Watuhumalang** inggih punika raja ingkang angka wolu Karajan Medang *periode Jawa Tengah* ingkang jumeneng nata antawis taun 890-an.

## Masa Pamerentahan 
thumb|Prasasti Mantyasih

Miturut pratélan para raja Karajan Medang wonten ing prasasti Mantyasih, Rakai Watuhumalang dados raja ingkang kaping wolu ngantosaken Rakai Kayuwangi. Prasasti kassebut dipundamel nalika taun 907 déning Dyah Balitung, inggih punika raja sasampunipun Rakai Watuhumalang.

Rakai Watuhumalang piyambak boten ninggalaken prasasti kanthi namanipun piyambak. Déné prasasti Panunggalan tanggal 19 November 896 nyebataken wontenipun tokoh kanthi nama “Sang Watuhumalang Mpu Teguh”, nanging boten kanthi gelar maharaja, nanging namung haji (raja bawahan).

Boten saged dipunpesthikaken punapa Mpu Teguh identik kaliyan Rakai Watuhumalang. Manawi kekalihipun saestu sami, saéngga saged dipunbayangaken bilih masa papréntahan Rakai Watuhumalang namung cekak. Nalika taun 896 piyambakipun taksih dados raja bawahan, déné nalika taun 899 (wonten ing prasasti Telahap) ingkang dados raja sampun sinebut Dayah Balitung.

Hubungan anatwisipun Rakai Watuhumalang kaliyan raja saderengipun, inggih punika Rakai Kayuwangi ugi dèrèng gamblang. Nama putra makutha jaman Rakai Kayuwangi inggih punika “Mahamantri Hino Mpu Aku”, ingkang kemungkinan ageng bènten kaliyan Rakai  Watuhumalang.

Manawi Dyah Balitung saestu minangka mantu saking Rakai Watuhumalang, ateges Rakai Watuhumalang minangka putra (utawi mungkin mantu) Rakai Pikatan ingkang lair saking selir ingkang nama Rakai Watan Mpu Tamer. Déné,  Rakai Kayuwangi lair saking permaisuri Pramodawardhani. Ing pundi, Rakai Watuhumalang minangka sedherek tiri (utawi mungkin ipar) Rakai Kayuwangi, raja saderengipun.

## Kapustakaan 
* Marwati Poesponegoro & Nugroho Notosusanto. 1990. *Sajarah Nasional Indonesia Jilid II*. Jakarta: Balai Pustaka
* Slamet Muljana. 2005. *Menuju Puncak Kemegahan* (terbitan ulang 1965). Yogyakarta: LKIS

## Cathetan suku
Rakai Kayuwangi

thumb|Rakai Kayuwangi

**Sri Maharaja Rakai Kayuwangi Dyah Lokapala Sri Sayyawasanottunggadewa** inggih punika raja ingkang angka pitu saking Karajan Medang *périodeJawa Tengah* (utawi asring dipunsebut Karajan Mataram Kuno) ingkang jumeneng nata antawis taun 856 – 880-an.

## Asal-Usul 
Saèstunipun kirang trep manawi Rakai Kayuwangi dipunsebut minangka raja Karajan Medang, amargi miturut prasasti Wantil, nalika punika pura Karajan Medang boten dumunung malih wonten ing tlatah Mataram, nanging sampun dipunpindahaken déning Rakai Pikatan wonten ing tlatah Mamrati, saha dipunsebut kanthi nama Mamratipura.

Miturut prasasti Wantil utawi prasasti Siwagerha nalika tanggal 12 Novèmber 856,  Dyah Lokapala minggah tahta nggentosi ramanipun, inggih punika Sang Jatiningrat (gelar Rakai Pikatan minangkaBrahmana). Pengangkatan putra ragil minangka raja punika dipundhasari ing jasa kapahlawananipun Dyah Lokapala nalika numpes mungsuh bapakipun, ingkang markasipun dumunung ing timbunam watu ing nginggil bukit Ratu Baka.

Téyori populèr nyebataken nama mungsuh mau inggih punika Balaputradéwa amargi wonten ing prasasti Wantil wonten tembung “walaputra”. Nanging, sejarawan Buchari boten nemokaken prasasti kanthi nama Balaputradéwa wonten ing situs bukit Ratu Baka, nanging nama Rakai Walaing Mpu Kumbhayoni. Makna saking tembung “Walaputra” inggih punika “putra ragil”, inggih punika jejuluk kanggé Dyah Lokapala ingkang saged ngawonmaken mungsuh bapakipun.

Alasan Rakryan Manak bunuh diri boten dipunmangerosi kanthi pesthi. Déné putranipun, inggih punika Dyah Bhumijaya dipuntemukan para pemuka désa Wuatan Tija saha dipunjujugaken dhumateng Maharaja Rakai Kayuwangi.

Tokoh Rakryan Landhayan punika patutan ingkang nama Dyah Wawa, ingkang samangke saged ngrebut tahta Karajan Medang anatwis taun 027. Tokoh Dyah Wawa ngaku minangka putra saking Kryan Landheyan ingkang dipunsarekaken wonten ing tengah alas.Saéngga, sabibaripun prastawa penculikan punika, Rakryan Landhayan dados buronan Karajan Medang,

## Kapustakaan 
* Marwati Poesponegoro & Nugroho Notosusanto. 1990. *Sajarah Nasional Indonesia Jilid II*. Jakarta: Balai Pustaka
* Slamet Muljana. 2006. *Sriwijaya* (terbitan ulang 1960). Yogyakarta: LKIS

## Cathetan suku
Rakai Watukura Dyah Balitung

thumb|Rakai Watukura Dyah Balitung

**Sri Maharaja Rakai Watukura Dyah Balitung Sri Dharmodaya Mahasambu** inggih punika raja Karajan Medang *periode Jawa Tengah* (utawi asring dipunsebut Karajan Mataram Kuno), ingkang jumeneng nataa antawis taun 899–911. Wewengkon panguwaosanipun inggih punika Jawa Tengah, Jawa Timur, punapa déné Bali.

## Asal-Usul 
Analisis para sejarawan, kados ta Boechari utawi Poerbatjaraka, nyebataken bilih Dyah Balitung minggah tahta amargi krama kaliyan putri raja saderengipun. Kemungkinan ageng raja mau inggih punika Rakai Watuhumalang ingkang miturut prasasti Mantyasih maréntah saderengipun Dyah Balitung.

Kadosipun alasan Dyah Balitung saged minggah tahta boten naming punika, mengeti raja sanèsipun ugi patutan ingkang nama Mpu Daksa (prasasti Telahap). Alasan sanès ingkang nyengkuyung inggih punika kaanan Karajan Medang sabibaripun Rakai Kayuwangi ngalami crah, inggih kanthi pinanggih wonten ing prasasti Munggu Antan kanthi namaMaharaja Rakai Gurunwangi saha prasasti Poh Dulur kanthi nama Rakai Limus Dyah Dewendra.

Prasasti ingkang paling sepuh ingkang nama Dyah Balitung ingkang saged puntemokaken inggih punika prasasti Telahap tanggal 11 September 899. Nanging boten ateges punika minangka prasasti ingkang angka kapisan, utawi nalika Dyah Balitung sampun jemeneng nata saderengipun taun 899.

Prasasti Kubu-Kubu tanggal 17 Oktober 905 wosipun babagan anugrah désa Kubu-Kubu dhumateng Rakryan Hujung Dyah Mangarak saha Rakryan Matuha Dyah Majawuntan amargi kekalihipun gadhah jasa mandhégani ngawonaken daerah Bantan. Para sejarawan nafsiraken Bantan minangka nama sanès saking Bali. Tembung Bantan ateges “Kurban”, déné Bali ateges “persembahan”.

Prasasti Mantyasih tanggal 11 April 907 wosipun babagan anugrah dhuamteng gangsal patih bawahan ingkanmg sampun njagi keamanan nalika pawiwahan Dyah Balitung. Wonten ing prasasti punika dipunsebutaken ugi urutan raja-raja Medang ingkang maréntah sadereng piyambakipun.

Nalika taun 907 mau Dyah Balitung ugi maringi désa Rukam minangka bebungah kanggé eyangipun ingkang nama Rakryan Sanjiwana kanthi tugas ngrawat bangunanan suci wonten ing Limwung.

## Kapustakaan 
* Marwati Poesponegoro & Nugroho Notosusanto. 1990. *Sajarah Nasional Indonesia Jilid II*. Jakarta: Balai Pustaka
* Slamet Muljana. 2005. *Menuju Puncak Kemegahan* (terbitan ulang 1965). Yogyakarta: LKIS
* Slamet Muljana. 2006. *Sriwijaya* (terbitan ulang 1960). Yogyakarta: LKIS

## Cathetan suku
Mpu Daksa

thumb|Prasasti Mantyasih

**Mpu Daksa** inggih punika raja Karajan Medang *periode Jawa Tengah* (utawi asring dipunsebut Karajan Mataram Kuno ingkang jumeneng nata antawis taun 913–919, kanthi gelar **Sri Maharaja Daksottama Bahubajra Pratipaksaksaya Uttunggawijaya**.

## Asal-Usul 
Mpu Daksa minggah tahta nggantosaken Dyah Balitung ingkang minangka sedhèrèk ipènipun. Hubungan sedhèrèk punika dhedhasar bukti bilih Daksa asring dipunsebut namanipun sesarengan kaliyan garwanipun Dyah Balitung wonten ing prasasti. Kejawi punika ugi saking analisis sejarawan Boechari tumrap berita Cina saking Dinasti Tang ingkang kasebutaken Tat So Kan Hiung, ingkang ngemu teges “Daksa, sedhèrèk raja ingkang gagah”.
Dyah Balitung dipunprakirakaken saged jumeneng nata amargi palakrami kaliyan putri raja sadèrèngipun, saéngga kanthi otomatis Mpu Daksa ugi ingaran minangka putra raja mau. Kemungkinan ageng raja punika inggih Rakai Watuhumalang ingkang jumeneng nata saderengipin Dyah Balitung miturut prasasti Mantyasih.

Miturut prasasti Telahap, Mpu Daksa inggih minangka wayah saking Rakryan Watan Mpu Tamer, ingkang minangka sawijining garwa raja ingkang dipunsarèkaken ing Pastika, inggih punika Rakai Pikatan. Kanthi makaten, Daksa saged dipunsebut minangka saking Rakai Pikatan.Prasasti Plaosan ingkang kadamel déning Rakai Pikatan ugi nyebataken wontenipun tokoh ingkang nama Sang Kalungwarak Mpu Daksa.

## Riwayat Papréntahan 
Prasasti paling sepuh kanthi nama Daksa minangka maharaja ingkang sampun kapanggih inggih punika prasasti Timbangan Wungkal ingkang angka taun 196 Sanjayawarsa utawi 913. Wosipun babagan nguda raosing Dyah Déwa, Dyah Babru, saha Dyah Wijaya ingkang rumiyin pikantuk hak istimewa saking Rakai Pikatan, nanging salajengipun dipunprekawisaken déning Dang Acarya Bhutti ingkang njabat minangka Sang Pamgat Mangulihi.

Kajawi punika kapanggih ugi prasasti Ritihang tanggal 13 September 914 babagan persembahan bebungah saking Mpu Daksa dhumateng garwanipun.

Prasasti Ritihang ingkang dipundamel nalika jaman Mpu Daksa ugi nyebataken  wontenipun tokoh ingkang nama Rakryan Layang nanging nama aslinipun boten kewaos. Dipuntingali saking ciri-cirinipun, tokoh Rakryan Layang punika sawijining wanodya ingkang jabatanipun inggil saéngga boten sami kaliyan Dyah Tulodhong.

Kemungkinan ageng, Rakryan Layang minangka putri saking Mpu Daksa. Dyah Tulodhong saged palakrami kaliyan putrinipun saéngga pikantuk ggelar Rakai Layang, ugi saged nggatosaken maratuwanipun minangka raja Karajan Medang salajengipun.

## Kapustakaan 
* Marwati Poesponegoro & Nugroho Notosusanto. 1990. *Sajarah Nasional Indonesia Jilid II*. Jakarta: Balai Pustaka
* Slamet Muljana. 2005. *Menuju Puncak Kemegahan* (terbitan ulang 1965). Yogyakarta: LKIS

## Cathetan suku